CELEX: 32009R1169
Language: fi
Date: 2009-11-30 00:00:00
Title: Komission asetus (EY) N:o 1169/2009, annettu 30 päivänä marraskuuta 2009 , Euroopan parlamentin ja neuvoston asetuksen (EY) N:o 1924/2006 15 artiklassa säädettyjen terveysväitteiden hyväksyntää koskevien hakemusten soveltamissäännöistä annetun asetuksen (EY) N:o 353/2008 muuttamisesta (ETA:n kannalta merkityksellinen teksti)

1.12.2009   
            
            
               FI
            
            
               Euroopan unionin virallinen lehti
            
            
               L 314/34
            
         
      KOMISSION ASETUS (EY) N:o 1169/2009,
   annettu 30 päivänä marraskuuta 2009,
   Euroopan parlamentin ja neuvoston asetuksen (EY) N:o 1924/2006 15 artiklassa säädettyjen terveysväitteiden hyväksyntää koskevien hakemusten soveltamissäännöistä annetun asetuksen (EY) N:o 353/2008 muuttamisesta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon elintarvikkeita koskevista ravitsemus- ja terveysväitteistä 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1924/2006 (1) ja erityisesti sen 15 artiklan 4 kohdan,
   on kuullut Euroopan elintarviketurvallisuusviranomaista,
   sekä katsoo seuraavaa:
   
               (1)
            
            
               Sen varmistamiseksi, että kaikissa elintarvikkeita koskevissa terveysväitteiden ryhmissä ainoastaan ne terveysväitteet, jotka ovat asetuksessa (EY) N:o 1924/2006 vahvistettujen yleisten periaatteiden ja edellytysten mukaisia, toimitetaan Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja otetaan näin ollen hyväksymismenettelyn piiriin, on tarpeen vahvistaa edellytykset, joiden täyttyessä terveysväitteiden hyväksyntää koskevia hakemuksia voidaan pitää asianmukaisina, ja selkeyttää jäsenvaltioiden vastuuta tältä osin asetuksen (EY) N:o 1924/2006 15 artiklan 2 kohdan ja 18 artiklan 3 kohdan mukaisesti.
            
         
               (2)
            
            
               Asetuksen (EY) N:o 1924/2006 20 artiklan mukaan luettelo hyväksytyistä ja hylätyistä väitteistä on avoimuuden vuoksi julkaistava rekisterissä. Tavoitteena on, kuten asetuksen (EY) N:o 1924/2006 johdanto-osan 31 kappaleesta käy ilmi, välttää toistuvat hakemukset väitteistä, jotka on jo arvioitu ja jotka kuuluvat hyväksymismenettelyn piiriin. Tämän vuoksi on hakemuksen esittämistä koskevien yksityiskohtaisten sääntöjen yhteydessä tarpeen selkeyttää myös hakemusten peruuttamista koskevat säännöt sekä peruuttamispyynnön esittämisen määräajat.
            
         
               (3)
            
            
               Hakijan olisi saatava peruuttaa hakemus ainoastaan siihen ajankohtaan asti, jolloin elintarviketurvallisuusviranomainen antaa lausuntonsa asetuksen (EY) N:o 1924/2006 16 artiklan 1 kohdan tai 18 artiklan 3 kohdan mukaisesti. Tällainen määräaika on tarpeen, jotta väitteitä koskevista elintarviketurvallisuusviranomaisen arvioinneista olisi edelleen hyötyä, jotta väitteiden hyväksymis- ja hylkäysmenettely toimisi edelleen tehokkaasti ja jotta vältettäisiin sellaisia väitteitä koskevien hakemusten esittäminen, jotka on jo arvioitu. Tältä osin ainoastaan tämän asetuksen edellytysten mukaisesti esitetyillä hakemusten peruutuksilla voidaan lopettaa hyväksymismenettely, joka muutoin jatkuisi sen jälkeen, kun elintarviketurvallisuusviranomainen on antanut lausuntonsa.
            
         
               (4)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan komission asetus (EY) N:o 353/2008 (2) seuraavasti:
   
               1)
            
            
               Lisätään 7 artiklan jälkeen 7 a artikla seuraavasti:
               ”7 a artikla
               Jäsenvaltioiden tekemä hakemusten asianmukaisuuden tarkistus
               1.   Jäsenvaltioiden on asetuksen (EY) N:o 1924/2006 15 artiklan 2 kohdan a alakohdan ja 18 artiklan 3 kohdan mukaisesti tarkistettava hakemusten asianmukaisuus ennen niiden toimittamista elintarviketurvallisuusviranomaiselle.
               2.   Edellä olevaa 1 kohtaa sovellettaessa kansallisen toimivaltaisen viranomaisen on tarkistettava, että asetuksen (EY) N:o 1924/2006 15 tai 18 artiklan nojalla toimitettuihin hakemuksiin sisältyvät kyseisen asetuksen 15 artiklan 3 kohdassa tarkoitetut tiedot.
               3.   Kansallisen toimivaltaisen viranomaisen on myös tarkistettava, että
               
                           i)
                        
                        
                           asetuksen (EY) N:o 1924/2006 15 artiklan nojalla toimitetuissa hakemuksissa esitetty terveysväite on sairauden riskin vähentämistä koskeva tai lasten kehitykseen ja terveyteen viittaava terveysväite.
                        
                     
                           ii)
                        
                        
                           asetuksen (EY) N:o 1924/2006 18 artiklan nojalla toimitetuissa hakemuksissa esitetty terveysväite on jokin kyseisen asetuksen 13 artiklan 5 kohdassa tarkoitettu terveysväite lasten kehitykseen ja terveyteen viittaavia terveysväitteitä lukuun ottamatta.”
                        
                     
         
               2)
            
            
               Lisätään 7 a artiklan jälkeen 7 b artikla seuraavasti:
               ”7 b artikla
               Hakemusten peruuttaminen
               1.   Hakija saa peruuttaa asetuksen (EY) N:o 1924/2006 15 tai 18 artiklan nojalla toimitetun hakemuksen siihen ajankohtaan asti, jolloin elintarviketurvallisuusviranomainen antaa lausuntonsa asetuksen (EY) N:o 1924/2006 16 artiklan 1 kohdan tai 18 artiklan 3 kohdan mukaisesti.
               2.   Hakemuksen peruuttamista koskeva pyyntö on toimitettava sen jäsenvaltion kansalliselle toimivaltaiselle viranomaiselle, jolle hakemus toimitettiin asetuksen (EY) N:o 1924/2006 15 artiklan 2 kohdan tai 18 artiklan 2 kohdan mukaisesti.
               3.   Kansallisen toimivaltaisen viranomaisen on viipymättä ilmoitettava elintarviketurvallisuusviranomaiselle, komissiolle ja muille jäsenvaltioille peruuttamisesta. Ainoastaan 1 kohdassa ja tässä kohdassa mainittujen edellytysten mukainen hakemuksen peruuttaminen lopettaa menettelyn.”
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä marraskuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 404, 30.12.2006, s. 9.
   
      (2)  EUVL L 109, 19.4.2008, s. 11.